Sinnamary (joki)

Sinnamary on Atlantin valtamereen laskeva joki Ranskan Guayanassa. Sen pituus on 290 kilometriä, valuma-alue 6 565 neliökilometriä ja keskimääräinen virtaus 300 kuutiometriä sekunnissa.

Joki saa alkunsa Saülin kylän läheltä ja virtaa koskien ja suvantojen läpi keskellä sademetsää. Lähes koskematon yläjuoksu kuuluu Guayanan Amazonian kansallispuistoon. Alajuoksulla sijaitsee Petit-Sautin vesivoimalaitos, jonka pato muodostaa 365 neliökilometrin laajuisen tekojärven. Tärkeimmät sivujoet ovat Courcibo ja Tigre, joiden varrella huuhdotaan kultaa. Lähellä joen suuta sijaitsee Sinnamaryn kaupunki. Joen estuaari on 284 neliökilometrin laajuinen Ramsar-alue.

Lähteet

Atlanttiin laskevat vesistöt
Ranskan Guayanan maantiede
Ranskan joet